Ajsel Kujović

Ajsel Kujović (Kyrillisk: Ајсел Кујовић; født 1. mars 1986) er en svensk tidligere fotballspiller.

 Karriere som klubbspiller 
Kujović kom til Sverige sammen med familien som seksåring, og startet å spille fotball i en alder av åtte år, for Klippans BoIF. Fra 2000 spilte han for Landskrona BoIS, og fra 2004 spilte han for Feyenoord, fortsatt som ung spiller.

I 2006 ble han hentet til Halmstads BK, og Kujović fikk sin debutkamp i Allsvenskan samme år.«Ajsel Kujovic», profil på SvFFs hjemmeside, 2015. Besøkt 23. juli 2015  Det ble 3. november 2009 kjent at Halmstads BK ikke kom til å fornye kontrakten med Kujović.

Kujović spilte 2011-sesongen for Landskrona BoIS i Superettan. Han var kort tid etter nær en avtale med bulgarske PFC Lokomotiv Plovdiv, men avtalen falt igjennom, og Kujović signerte etterhvert for Division 3-klubben Höganäs BK.«Ajsel dyker upp i Höganäs», av Lennart Norlöv, hd.se, 17. april 2012. Besøkt 23. juli 2015 

Det ble 15. juli 2015 kjent at Kujović hadde signert for Åtvidabergs FF, og Kujović var igjen klar for spill i Allsvenskan. Kujović erstattet Victor Sköld, som hadde gått til IFK Göteborg.«fotbolltransfers.com», 15. juli 2015. Besøkt 23. juli 2015  Kujović fikk sin debut for Åtvidabergs FF da laget 20. juli 2015 spilte uavgjort 0–0 på bortebane mot Djurgårdens IF.«Djurgården 0-0 Åtvidabergs FF», fra SvFFs hjemmeside, 20. juli 2015. Besøkt 23. juli 2015 

 Landslagskarriere 
Kujović debuterte for Sveriges U21-landslag november 2006. Han har sammenlagt tre kamper, og ingen scoringer, for Sveriges U21-landslag.

 Privat 
Kujovićs yngre bror, Emir Kujovic, spiller i Allsvenskan for Djurgårdens IF Fotboll.

 Referanser 

 Eksterne lenker 

 «Ajsel Kujovic», profil på SvFFs hjemmeside 
 «Ajsel Kujovic», profil på Åtvidabergs FFs hjemmeside 

Kategori:Svenske fotballspillere
Kategori:Fotballspillere for Feyenoord Rotterdam
Kategori:Fotballspillere for Halmstads BK
Kategori:Fotballspillere for Landskrona BoIS
Kategori:Fotballspillere for Höganäs BK
Kategori:Fotballspillere for Varbergs BoIS
Kategori:Fotballspillere for Åtvidabergs FF
Kategori:Fødsler i 1986